# Michael Biehn

| Michael Biehn |
| --- |
| Michael Biehn |
| Biografske informacije |
| Rođenje | Michael Connell Biehn 31. srpnja. 1956.  Anniston, Alabama |
| Supružnik | Carlene Olson (1980.-1987.) Gina Marsh (1988.-) |
| Znamenite uloge |
| Kyle Reese u *Terminator* kaplar Hicks u *Aliens* |

**Michael Connell Biehn** (rođen 31. srpnja, 1956.) američki je glumac najpoznatiji po svojim ulogama u filmovima *Terminator*, *Aliens*, *Bezdan*, *Tombstone*, *Hrid* i *Grindhouse*. Također, glumio je policajca Randalla Buttmana u nagrađivanoj TV seriji, *Hill Street Blues*.

## Biografija

### Privatni život

Michael Biehn rođen je u Annistonu, Alabama kao dijete oca Dona Biehna, odvjetnika, i majke Marcie Connell. Ima dvoje braće Stevena i Jonathona, te sestru Brooks Ann. Odrastao je u Lincolnu, Nebraska. Sa 14 godina seli s obitelji u Lake Havasu, Arizona, gdje polazi u srednju školu, a kasnije dobiva stipendiju za dramske umjetnosti na sveučilištu Arizona. Napušta školovanje nakon dvije godine i odlazi u Hollywood.

Ženio se dva puta. Prvi put za Carlene Olsen (1980. - 1987.), a zatim za Ginu Marsh (1988. - danas). Otac je četvoro djece: Devona i Taylor iz prvog braka, te Caelan Michaela i Alexandera iz drugog braka.

### Karijera

Prvu zapaženu filmsku ulogu imao je u filmu *The Fan* iz 1981. kao Douglas Breen. Zatim je uslijedila uloga Kylea Reesea u svjetskom hitu *Terminator* Jamesa Camerona koja ga je i proslavila. Biehn je prihvaćao uloge u visokobudžetnim projektima poput *Aliens* ili *Bezdana*, ali i one u manje poznatim filmovima B-produkcije.

Glumio je i u TV serijama poput CBS-ove *The Magnificent Seven* (1998. - 2000.), *Adventure, Inc.* (2002. - 2003.) Tribune Entertainmenta, te NBC-eve *Hawaii* (2004). Sve tri serije ukinute su zbog loše gledanosti.

Biehn je igrao i ulogu zapovjednika Michaela McNeala u videoigri *Command & Conquer: Tiberian Sun*.

Slika Michaela Biehna iz filma *Terminator* poslužila je kao inspiracija za lik Solida Snakea u Konamijevoj igri *Metal Gear* iz 1987. godine.

## Zanimljivosti

* Često surađuje sa Jamesom Cameronom. U sva tri Cameronova filma u kojima je Biehn imao glavnu ulogu njegov lik bude ugrizen za ruku. Likovi koji ga ugrizu su: Sarah Connor u *Terminatoru*, Newt u *Alienu 2: Osmi Putnik*, i Bud u *Bezdanu*.

* Deset puta je glumio vojnika, od toga 3 puta člana "Mornaričkih tuljana" (Navy SEAL).

* Odbio je glavnu ulogu Michaela McManusa u kultnom filmu *Privedite osumnjičene* zbog obaveza oko projekta Williama Friedkina, filma Jade.

* James Cameron razmatrao je Biehna za ulogu modela T-1000 u Terminator 2: Sudnji dan, što bi zapravo bila zamjena uloga Arnolda Schwarzeneggera i Michaela Biehna u odnosu na original. No, ideja je odbačena jer je Cameron shvatio da bi to bilo previše zbunjujuće za publiku.

* Glumi u 5 filmova sa Billom Paxtonom: *The Lords of Discipline* (1983.), Terminator (1984.), *Alien 2: Osmi Putnik* (1986.), *Mornarički tuljani* (1990.), *Tombstone*  (1994.).

* Kao najveće razočaranje karijere Biehn navodi nepozivanje na repriziranje uloge Vodnika Dwaynea Hicksa u trećem nastavku serijala Alien.

* Likovi koje Michael Biehn tumači vrlo često umiru (gotovo uvijek nasilnom smrću) tijekom filma. Naime, Biehnovi likovi poginu u oko 45% filmova koje je snimio.

## Filmografija

### Filmovi

| Godina | Naslov | Uloga
 |
| --- | --- | --- |
| 1977 | *James at 15* | Tony
 |
| 1978 | *Coach* | Jack Ripley
 |
| *Briljantin* | Mike
 |
| *Zuma Beach* | J.D.
 |
| *A Fire in the Sky* | Tom Rearden
 |
| 1979 | *Steeletown* | Gibby Anderson
 |
| *The Paradise Connection* | Larry
 |
| 1980 | *Hog Wild* | Tim Warner
 |
| 1981 | *The Fan* | Douglas Breen
 |
| 1983 | *The Lords of Discipline* | John Alexander
 |
| *China Rose* | Daniel Allen
 |
| 1984 | *Le Martyre de Saint Sébastien* | Sébastian
 |
| *Terminator* | Kyle Reese
 |
| 1985 | *Die Nacht aus Blei* | Eselein
 |
| *Deadly Intentions* | Dr. Charles Raynor
 |
| 1986 | *Aliens* | Vodnik Dwayne Hicks
 |
| 1988 | *The Seventh Sign* | Russell Quinn
 |
| *In a Shallow Grave|* | Garnet Montrose
 |
| *Rampage* | Anthony Fraser
 |
| 1989 | *Bezdan* | Poručnik Hiram Coffey
 |
| 1990 | *Mornarički tuljani* | Poručnik James Curran
 |
| 1991 | *Timebomb* | Eddie Kaye
 |
| *Terminator 2: Sudnji Dan* | Kyle Reese (izbrisane scene)
 |
| 1992 | *K2* | Taylor Brooks
 |
| *A Taste for Killing* | Bo Landry
 |
| 1993 | *Deadfall* | Joe Dolan
 |
| *Strapped* | Matthew McRae
 |
| *Tombstone* | Johnny Ringo
 |
| 1994 | *Deep Red* | Joe Keyes
 |
| 1995 | *In the Kingdom of the Blind, the Man with One Eye Is King* | Jackie Ryan
 |
| *Jade* | Bob Hargrove
 |
| 1996 | *Mojave Moon* | Boyd
 |
| *T2 3-D: Battle Across Time* | Kyle Reese
 |
| *Conundrum* | Detektiv Stash Horak
 |
| *Crash* | Casey Woods
 |
| *Hrid* | Zapovjednik Anderson
 |
| 1997 | *Asteroid* | FEMA direktor Jack Wallach
 |
| *Dead Men Can't Dance* | Robert Hart
 |
| *The Ride* | Smokey Banks
 |
| 1998 | *Silver Wolf* | Roy McLean
 |
| *Susan's Plan* | Bill
 |
| *American Dragons* | Detektiv Tony Luca
 |
| 2000 | *Chain of Command* | Craig Thornton
 |
| *Cherry Falls* | Šerif Brent Marken
 |
| *Sam protiv svih* | Robert Bly
 |
| 2001 | *Megiddo: The Omega Code 2* | David Alexander
 |
| 2002 | *Clockstoppers* | Henry Gates
 |
| *Borderline* | Detektiv Macy Kobacek
 |
| 2004 | *The Legend of Butch & Sundance* | Mike Cassidy
 |
| 2005 | *Havoc* | Stuart Lang
 |
| *Maang lung* | Petros Angelo
 |
| 2006 | *The Insatiable* | Strickland
 |
| *You Are Here* | Tony Russo
 |
| 2007 | *Grindhouse* | Šerif Hague (*Planet Terror*) / Šerif (*Thanksgiving*)
 |
| *Psych: 9* | Detektiv Marling
 |

### Serije

| Godina | Naslov | Uloga
 |
| --- | --- | --- |
| 1977 | *Loganov bijeg* | Sandman
 |
| 1978 | *The Runaways* | Mark Johnson
 |
| 1979 | *Family*  | Jake
 |
| *ABC Afterschool Specials* | Seth
 |
| 1984 | *Hill Street Blues* | Redarstvenik Randall Buttman
 |
| 1995 | *Aventures dans le Grand Nord* | Blake
 |
| 1998-2000 | *The Magnificent Seven* | Chris Larabee
 |
| 2002-2003 | *Adventure, Inc.* | Judson Cross
 |
| 2004 | *Hawaii* | Sean Harrison
 |
| 2006 | *Law & Order: Criminal Intent* | Zamjenik narednika Leland Dockerty
 |

## Vanjske veze

* Michael Biehn na sajtu IMDb
* Phoenix - Michael Biehn Archive
* Biehn Waiting For You Arhivirano 2009-08-25 na Wayback Machine-u
* Michael Biehn DVD & film information site Arhivirano 2011-07-20 na Wayback Machine-u
* Word About Biehn: Reviews of the Work of Michael Biehn Arhivirano 2009-02-16 na Wayback Machine-u